title: A Tanács (EU) 2015/312 határozata ( 2015. február 24. ) az Európai Gazdasági és Szociális Bizottság egy német tagjának kinevezéséről

text:
               27.2.2015

               HU

               Az Európai Unió Hivatalos Lapja

               L 56/36

         A TANÁCS (EU) 2015/312 HATÁROZATA
   (2015. február 24.)
   az Európai Gazdasági és Szociális Bizottság egy német tagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel a német kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2010. szeptember 13-án elfogadta az Európai Gazdasági és Szociális Bizottság tagjainak a 2010. szeptember 21-től2015. szeptember 20-ig terjedő időtartamra történő kinevezéséről szóló 2010/570/EU, Euratom határozatot (1).

               (2)

               Horst MUND hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Dr. Dirk BERGRATH-ot (Leiter des EU-Verbindungsbüros der IG Metall) a hivatali idő hátralévő részére, azaz 2015. szeptember 20-ig az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2015. február 24-én.

            a Tanács részéről

            az elnök

         E. RINKĒVIČS

      (1)  HL L 251., 2010.9.25., 8. o.


title: 2009/515/EK: A Tanács határozata ( 2009. június 22. ) az Európai Közösség és Izrael Állam közötti, a légi közlekedés bizonyos kérdéseiről szóló megállapodás megkötéséről

text:
               3.7.2009

               HU

               Az Európai Unió Hivatalos Lapja

               L 173/9

      A TANÁCS HATÁROZATA

   (2009. június 22.)
   az Európai Közösség és Izrael Állam közötti, a légi közlekedés bizonyos kérdéseiről szóló megállapodás megkötéséről
   (2009/515/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben a 300. cikk (2) bekezdése első albekezdésének első mondatával, illetve a 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott az Európai Közösség és Izrael Állam közötti, a légi közlekedés bizonyos kérdéseiről szóló megállapodásról (1) (a továbbiakban: a megállapodás), a Bizottságot a meglévő kétoldalú megállapodások egyes rendelkezéseinek közösségi megállapodással való felváltása céljából a harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel összhangban.

               (3)

               A megállapodást a Közösség nevében annak későbbi lehetséges megkötésére is figyelemmel és a 2009/305/EK tanácsi határozattal (2) összhangban 2008. december 9-én aláírták.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Izrael Állam közötti, a légi közlekedés bizonyos kérdéseiről szóló megállapodást a Közösség nevében a Tanács jóváhagyja.
   2. cikk
   A Tanács elnöke felhatalmazást kap arra, hogy kijelölje a megállapodás 8. cikke szerinti értesítés megtételére jogosult személy(eke)t.

      Kelt Luxembourgban, 2009. június 22-én.

            a Tanács részéről

            az elnök

         J. ŠEBESTA

      (1)  HL L 90., 2009.4.2., 10. o.

      (2)  HL L 90., 2009.4.2., 9. o.


title: Az Európai Parlament elnökségének 2015. október 7-i határozata az Európai Parlament Elnökségének az európai szintű politikai pártokra irányadó előírásokról és finanszírozásuk szabályairól szóló 2004/2003/EK európai parlamenti és tanácsi rendelet végrehajtására vonatkozó eljárásokról szóló, 2004. március 29-i határozatának módosításáról

text:
               19.12.2015

               HU

               Az Európai Unió Hivatalos Lapja

               C 428/1

         AZ EURÓPAI PARLAMENT ELNÖKSÉGÉNEK
   2015. október 7-i
   határozata az Európai Parlament Elnökségének az európai szintű politikai pártokra irányadó előírásokról és finanszírozásuk szabályairól szóló 2004/2003/EK európai parlamenti és tanácsi rendelet végrehajtására vonatkozó eljárásokról szóló, 2004. március 29-i határozatának módosításáról
   (2015/C 428/01)
   AZ EURÓPAI PARLAMENT ELNÖKSÉGE
   tekintettel az Európai Unió működéséről szóló szerződésre és különösen annak 224. cikkére,
   tekintettel a 2003. november 4-i 2004/2003/EK európai parlamenti és tanácsi rendeletre (1), és különösen 9. cikkének (1) bekezdésére,
   tekintettel a 2012. október 25-i 966/2012/EU, Euratom európai parlamenti és tanácsi rendeletre (2) (a továbbiakban: költségvetési rendelet), valamint a 2012. október 29-i 1268/2012/EU felhatalmazáson alapuló bizottsági rendeletre (3) (a továbbiakban: a költségvetési rendelet alkalmazási szabályzata),
   tekintettel a Parlament eljárási szabályzata 25. cikkének (11) bekezdésére,
   mivel:

               (1)

               A 2004. március 29-i európai parlamenti elnökségi határozat (4) (a továbbiakban: határozat) 2A. mellékletének II.7. cikke és 2B. mellékletének II.7. cikke a költségvetési rendelet alkalmazási szabályzata 209. cikke (1) bekezdésének felel meg.

               (2)

               Az elmúlt években az Európai Parlament a költségvetési rendelet 104. cikke és a költségvetési rendelet alkalmazási szabályzatának 137. cikke értelmében előírta a pártok és az alapítványok számára, hogy a 15 000 eurót meghaladó értékű szerződésekre vonatkozó beszerzések esetén legalább három ajánlatot szerezzenek be.

               (3)

               A költségvetési rendelet alkalmazási szabályzata 209. cikkének (2) bekezdése szerint amennyiben a fellépések vagy munkaprogram végrehajtásához 60 000 eurót meghaladó értékű közbeszerzési szerződés odaítélése szükséges, úgy az illetékes engedélyezésre jogosult tisztviselő a kedvezményezettet a költségvetési rendelet alkalmazási szabályzata 209. cikkének (1) bekezdésében említetteken kívül további egyedi szabályok betartására kötelezheti. Ezek az egyedi szabályok a költségvetési rendeletben szereplő szabályokra épülnek, és kellően figyelembe veszik az adott szerződések értékét, az uniós hozzájárulásnak a fellépés teljes költségéhez viszonyított nagyságát és a kockázatot. Emellett az említett egyedi szabályokat bele kell foglalni a vissza nem térítendő támogatásról szóló határozatba vagy a vissza nem térítendő támogatásra vonatkozó megállapodásba.

               (4)

               Ennélfogva a költségvetési rendelet alkalmazási szabályzata 209. cikkének (2) bekezdése képezi a 60 000 eurót meghaladó értékű, támogatásból megvalósított közbeszerzési szerződések odaítélésének releváns jogalapját, és ezért helyénvaló azt többek között az európai szintű politikai pártok és alapítványok ezen összeget meghaladó támogatásai esetében jogalapként alkalmazni.

               (5)

               Az Európai Számvevőszék 2014-es költségvetési évvel kapcsolatos ellenőrzési megállapításai (5) között szerepel egy megjegyzés a 15 000 eurót meghaladó értékű szerződések esetében legalább három ajánlatot előíró rendelkezésnek való meg nem felelést illetően. Amikor a pártok és alapítványok lehetőséget kaptak az ezzel kapcsolatos észrevételeik megfogalmazására, hangsúlyozták, hogy nem volt egyértelmű, hogy az említett előírás csak az új szerződésekre vonatkozik-e, és hogy a számlák szintjén vagy a szolgáltató szintjén kell-e betartani. Ezen kívül jelezték, hogy bizonyos szolgáltatási szerződések, például a takarítási vagy a karbantartási szerződések esetén az éves pályáztatás felesleges adminisztratív terhet eredményezne.

               (6)

               A költségvetési rendelet alkalmazási szabályzatának 209. cikke, az említett ellenőrzési megállapítások és az említett észrevételek fényében egyértelművé kell tenni az általános beszerzési szabályt, figyelembe véve egyrészt azt, hogy az európai politikai pártok és alapítványok emberi erőforrásai és menedzsmentkapacitásai korlátozottak, másrészt pedig azt, hogy sajátos politikai és ideológiai irányultságuk kihat arra is, hogy mely szolgáltatót választják. E sajátosságot már a határozat 2A. melléklete II.2.1. cikke is elismeri, amely úgy rendelkezik, hogy „a politikai hovatartozás elvben nem jelent összeférhetetlenséget a politikai pártok és az azonos politikai értékeket valló szervezetek között létrejött megállapodások esetében”.

               (7)

               Különösen a szolgáltatónként, évente, megkülönböztetett szolgáltatásonként vagy árunként 60 000 eurót meghaladó értékű végrehajtási szerződések esetében legalább három ajánlatnak kell rendelkezésre állnia. A szerződések időtartama nem haladhatja meg az öt évet. Az ajánlatok értékelését dokumentálni kell, a nyertes szolgáltató kiválasztását pedig kellő indokolással kell alátámasztani. Lehetővé kell tenni, hogy bizonyos sajátos piaci körülmények esetén, megfelelően indokolt esetben csak egyetlen pályázat alapján ítéljék oda a szerződést. Ilyen esetekben a bizonyítás terhe a támogatásban részesülő pártra vagy alapítványra hárul,

         ELFOGADTA EZT A HATÁROZATOT:
   1. cikk
   A határozat a következőképpen módosul:

               1.

               A 2a. mellékletben a II.7. cikk helyébe a következő szöveg lép:
               „II.7. CIKK – SZERZŐDÉSEK ODAÍTÉLÉSE
               Amennyiben a kedvezményezett szerződéseket köt a munkaprogram megvalósítása céljából, és a szerződés tárgyát képező áruk vagy szolgáltatások a működési költségvetés szerint elszámolható kiadásnak minősülnek, a kedvezményezett köteles versenyeztetni, és a szerződést a gazdaságilag legelőnyösebb – azaz a legjobb ár/érték arányt biztosító – ajánlatot adó pályázónak odaítélni. A kedvezményezett tiszteletben tartja az átláthatóság és a pályázókkal szembeni egyenlő bánásmód elvét, valamint elkerüli az összeférhetetlenséget. A szolgáltatónként, évenként és árunként vagy szolgáltatásonként 60 000 eurót meghaladó értékű szerződések esetében a kedvezményezett legalább három ajánlatot szerez be olyan írásbeli ajánlattételi felhívás alapján, amely részletesen tartalmazza a beszerzésre vonatkozó követelményeket. A kedvezményezett megőrzi nyilvántartásában az ajánlatok értékelését, és írásban indokolja a nyertes szolgáltató kiválasztását. Ha háromnál kevesebb ajánlatot nyújtanak be az írásbeli ajánlattételi felhívásra, a kedvezményezett köteles igazolni, hogy a kérdéses beszerzés tekintetében lehetetlen volt több ajánlat beszerezése.
               A szerződések időtartama nem haladhatja meg az öt évet.
               A kedvezményezett viseli a kizárólagos felelősséget a munkaprogram megvalósítása és a határozat rendelkezéseinek betartása tekintetében. A kedvezményezett vállalja, hogy minden szükséges intézkedést megtesz annak biztosítása érdekében, hogy a szerződő fél lemondjon minden, a határozattal összefüggésben lévő jogának érvényesítéséről az Európai Parlamenttel szemben.”.

               2.

               A 2b. mellékletben a II.7. cikk helyébe a következő szöveg lép:
               „II.7. CIKK – SZERZŐDÉSEK ODAÍTÉLÉSE
               Amennyiben a kedvezményezett szerződéseket köt a munkaprogram megvalósítása céljából, és a szerződés tárgyát képező áruk vagy szolgáltatások a működési költségvetés szerint elszámolható kiadásnak minősülnek, a kedvezményezett köteles versenyeztetni, és a szerződést a gazdaságilag legelőnyösebb – azaz a legjobb ár/érték arányt biztosító – ajánlatot adó pályázónak odaítélni. A kedvezményezett tiszteletben tartja az átláthatóság és a pályázókkal szembeni egyenlő bánásmód elvét, valamint elkerüli az összeférhetetlenséget. A szolgáltatónként, évenként és árunként vagy szolgáltatásonként 60 000 eurót meghaladó értékű szerződések esetében a kedvezményezett legalább három ajánlatot szerez be olyan írásbeli ajánlattételi felhívás alapján, amely részletesen tartalmazza a beszerzésre vonatkozó követelményeket. A kedvezményezett megőrzi nyilvántartásában az ajánlatok értékelését, és írásban indokolja a nyertes szolgáltató kiválasztását. Ha háromnál kevesebb ajánlatot nyújtanak be az írásbeli ajánlattételi felhívásra, a kedvezményezett köteles igazolni, hogy a kérdéses beszerzés tekintetében lehetetlen volt több ajánlat beszerezése.
               A szerződések időtartama nem haladhatja meg az öt évet.
               A kedvezményezett viseli a kizárólagos felelősséget a munkaprogram megvalósítása és a határozat rendelkezéseinek betartása tekintetében. A kedvezményezett vállalja, hogy minden szükséges intézkedést megtesz annak biztosítása érdekében, hogy a szerződő fél lemondjon minden, a határozattal összefüggésben lévő jogának érvényesítéséről az Európai Parlamenttel szemben.”.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot 2016. január 1-jétől kell alkalmazni.

      (1)  Az Európai Parlament és a Tanács 2004/2003/EK rendelete (2003. november 4.) az európai szintű politikai pártokra irányadó előírásokról és finanszírozásuk szabályairól szóló (HL L 297., 2003.11.15., 1. o.).

      (2)  Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).

      (3)  A Bizottság 1268/2012/EU felhatalmazáson alapuló rendelete (2012. október 29.) az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).

      (4)  Az Európai Parlament Elnökségének a 2006. február 1-i, 2008. február 18-i, 2011. február 2-i és 2014. január 13-i határozatával módosított 2004. március 29-i határozata az európai szintű politikai pártokra irányadó előírásokról és finanszírozásuk szabályairól szóló 2004/2003/EK európai parlamenti és tanácsi rendelet végrehajtására vonatkozó eljárásokról (HL C 63., 2014.3.4., 1. o.)

      (5)  A Számvevőszék éves jelentése a 2014-es pénzügyi év költségvetésének végrehajtásáról, az intézmények válaszaival együtt (HL C 373., 2015.11.10., 1. o.).


title: A Tanács határozata ( 2008. november 4. ) az európai statisztikai tanácsadó bizottság Tanácsot képviselő tagjának kinevezéséről

text:
               14.11.2008

               HU

               Az Európai Unió Hivatalos Lapja

               C 292/6

      A TANÁCS HATÁROZATA

   (2008. november 4.)
   az európai statisztikai tanácsadó bizottság Tanácsot képviselő tagjának kinevezéséről
   (2008/C 292/03)
   AZ EURÓPAI UNIÓ TANÁCSA,
   tekintettel a 2008. június 15-én hatályba lépett, az európai statisztikai tanácsadó bizottság létrehozásáról és a 91/116/EK tanácsi határozat hatályon kívül helyezéséről szóló, 2008. március 11-i 234/2008/EK európai parlamenti és tanácsi határozatra,
   tekintettel a Gazdasági és Pénzügyi Bizottság 2008. június 26-i ajánlására,
   a Tanács úgy határozott, hogy Maria Lucília SALEMA E CARVALHO-t nevezi ki az európai statisztikai tanácsadó bizottság Tanácsot képviselő tagjának.
   Ez a határozat 2008. november 14-én lép hatályba.
   Kelt Brüsszelben, 2008. november 4-én.


title: 2008/308/EK: A Tanács határozata 2008. április 7. a Régiók Bizottsága két osztrák tagjának és két osztrák póttagjának kinevezéséről

text:
               17.4.2008

               HU

               Az Európai Unió Hivatalos Lapja

               L 107/28

      A TANÁCS HATÁROZATA

   2008. április 7.
   a Régiók Bizottsága két osztrák tagjának és két osztrák póttagjának kinevezéséről
   (2008/308/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel az osztrák kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Markus LINHART lemondását követően a Régiók Bizottsága egy tagjának helye megüresedett. Walter ZIMPER elhalálozását követően a Régiók Bizottsága egy tagjának helye megüresedett. Helmut MÖDLHAMMER és Bernd VÖGERLE lemondását követően a Régiók Bizottsága két póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A hivatali idő hátralévő részére, azaz 2010. január 25-ig a következők kinevezésére kerül sor a Régiók Bizottságában:

               a)

               tagként:

                           —

                           Marianne FÜGL, Vizebürgermeisterin, Marktgemeinde Traisen,

                           —

                           Erwin MOHR, Bürgermeister, Marktgemeinde Wolfurt;

                     és

               b)

               póttagként:

                           —

                           Johannes PEINSTEINER, Bürgermeister, Marktgemeinde St. Wolfgang,

                           —

                           Markus LINHART, Bürgermeister der Stadt Bregenz.

         2. cikk
   Ez a határozat az elfogadásának napján lép hatályba.

      Kelt Luxembourgban, 2008. április 7-én.

            a Tanács részéről

            az elnök

         R. ŽERJAV

      (1)  HL L 56., 2006.2.25., 75. o.


title: A Bizottság (Euratom) 2017/251 határozata (2016. június 2.) az egy félként fellépő Euratom és Európai Unió, valamint Grúzia, Japán, a Norvég Királyság, a Kirgiz Köztársaság, az Örmény Köztársaság, a Kazah Köztársaság, a Koreai Köztársaság, a Tádzsik Köztársaság és az Amerikai Egyesült Államok közötti, a Nemzetközi Tudományos és Technológiai Központ tevékenységeinek folytatására irányuló megállapodás Európai Atomenergia-közösség nevében történő megkötésének jóváhagyásáról

text:
               14.2.2017

               HU

               Az Európai Unió Hivatalos Lapja

               L 37/17

         A BIZOTTSÁG (Euratom) 2017/251 HATÁROZATA
   (2016. június 2.)
   az egy félként fellépő Euratom és Európai Unió, valamint Grúzia, Japán, a Norvég Királyság, a Kirgiz Köztársaság, az Örmény Köztársaság, a Kazah Köztársaság, a Koreai Köztársaság, a Tádzsik Köztársaság és az Amerikai Egyesült Államok közötti, a Nemzetközi Tudományos és Technológiai Központ tevékenységeinek folytatására irányuló megállapodás Európai Atomenergia-közösség nevében történő megkötésének jóváhagyásáról
   AZ EURÓPAI BIZOTTSÁG,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel a Tanácsnak az Európai Atomenergia-közösséget létrehozó Szerződés 101. cikke szerint történt jóváhagyására (1),
   mivel:

               (1)

               A Tanács 2013. október 21-én felhatalmazta a Bizottságot az egy félként fellépő Európai Unió és Euratom, valamint Grúzia, Japán, a Norvég Királyság, a Kirgiz Köztársaság, az Örmény Köztársaság, a Kazah Köztársaság, a Koreai Köztársaság, a Tádzsik Köztársaság és az Amerikai Egyesült Államok közötti, a Nemzetközi Tudományos és Technológiai Központ tevékenységeinek folytatására irányuló megállapodás létrehozását célzó tárgyalások megkezdésére.

               (2)

               E tárgyalások 2015. szeptember 10-én sikeresen lezárultak.

               (3)

               A megállapodást 2015. december 9-én valamennyi Fél aláírta a kazahsztáni Asztanában.

               (4)

               A megállapodás az Európai Atomenergia-közösség hatáskörébe tartozó kérdésekre is kiterjed.

               (5)

               A megállapodás megkötése külön eljárás tárgyát képezi az Európai Unióról szóló szerződés, illetve az Európai Unió működéséről szóló szerződés hatálya alá tartozó kérdések tekintetében.

               (6)

               Az egy félként fellépő Európai Unió és Euratom, valamint Grúzia, Japán, a Norvég Királyság, a Kirgiz Köztársaság, az Örmény Köztársaság, a Kazah Köztársaság, a Koreai Köztársaság, a Tádzsik Köztársaság és az Amerikai Egyesült Államok közötti, a Nemzetközi Tudományos és Technológiai Központ tevékenységeinek folytatására irányuló megállapodást jóvá kell hagyni az Európai Atomenergia-közösség nevében,

         A KÖVETKEZŐKÉPPEN HATÁROZOTT:
   1. cikk
   Az egy félként fellépő Európai Unió és Euratom, valamint Grúzia, Japán, a Norvég Királyság, a Kirgiz Köztársaság, az Örmény Köztársaság, a Kazah Köztársaság, a Koreai Köztársaság, a Tádzsik Köztársaság és az Amerikai Egyesült Államok közötti, a Nemzetközi Tudományos és Technológiai Központ tevékenységeinek folytatására irányuló megállapodás (a továbbiakban: a megállapodás) megkötése jóváhagyásra kerül az Európai Atomenergia-közösség nevében.
   A megállapodás szövegét csatolták a tevékenység folytatásáról szóló megállapodás (2) megkötéséről szóló tanácsi határozathoz.
   2. cikk
   A nemzetközi együttműködésért és fejlesztésért felelős biztos ezennel felhatalmazást kap arra, hogy az Európai Atomenergia-közösség nevében megtegyen minden szükséges lépést az azzal való egyetértés kifejezésére, hogy a megállapodás kötelező az Európai Atomenergia-közösségre nézve, valamint különösen arra, hogy letétbe helyezze a megállapodás 18. cikke szerinti értesítést.

      Kelt Brüsszelben, 2016. június 2-án.

            a Bizottság részéről

            az elnök

         Jean-Claude JUNCKER

      (1)  A Tanács 2015. október 26-i (Euratom) 2015/1990 határozata a Nemzetközi Tudományos és Technológiai Központ tevékenységeinek folytatására irányuló megállapodás Európai Atomenergia-közösség nevében történő, Európai Bizottság általi megkötésének jóváhagyásáról (HL L 290., 2015.11.6., 8. o.).

      (2)  A Tanács 2017. február 6-i (EU) 2017/248 (Euratom) határozata a Nemzetközi Tudományos és Technológiai Központ tevékenységeinek folytatására irányuló megállapodás megkötéséről (Lásd e Hivatalos Lap 1. oldalát).


title: 2009/408/EK: Az Európai Parlament és a Tanács határozata ( 2009. május 6. ) az európai globalizációs alkalmazkodási alap felhasználásáról az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban

text:
               29.5.2009

               HU

               Az Európai Unió Hivatalos Lapja

               L 132/10

      AZ EURÓPAI PARLAMENT ÉS A TANÁCS HATÁROZATA

   (2009. május 6.)
   az európai globalizációs alkalmazkodási alap felhasználásáról az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban
   (2009/408/EK)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel a Bizottság javaslatára,
   mivel:

               (1)

               Az európai globalizációs alkalmazkodási alapot (a továbbiakban: az alap) azért hozták létre, hogy kiegészítő támogatást nyújtson a világkereskedelem fő strukturális változásainak következményei által sújtott munkavállalóknak, és segítséget nyújtson számukra a munkaerőpiacra történő újbóli beilleszkedéshez.

               (2)

               A 2006. május 17-i intézményközi megállapodás az alap igénybevételét az 500 millió EUR plafonértéken belül teszi lehetővé.

               (3)

               Spanyolország 2008. december 29-én az alap felhasználására irányuló kérelmet nyújtott be a gépjárműágazatban történt elbocsátások tekintetében. E kérelem eleget tesz az 1927/2006/EK rendelet 10. cikkében rögzített, a pénzügyi hozzájárulások meghatározására vonatkozó követelményeknek. A Bizottság ezért 2 694 300 EUR összeg mozgósítását javasolja.

               (4)

               A Bizottság javasolja továbbá 690 000 EUR összeg mozgósítását az Alapból technikai segítségnyújtás céljából, az 1927/2006/EK rendelet 8. cikkével összhangban.

               (5)

               Az Alapot tehát igénybe kell venni a Spanyolország által benyújtott kérelem alapján történő pénzügyi hozzájárulás folyósítása, valamint a technikai segítségnyújtásra irányuló igény teljesítése érdekében,

         A KÖVETKEZŐKÉPPEN HATÁROZOTT:
   1. cikk
   Az Európai Unió 2009. évi általános költségvetésének keretein belül igénybe kell venni az európai globalizációs alkalmazkodási alapot a 3 384 300 EUR összegű kötelezettségvállalási és kifizetési előirányzatok folyósítása érdekében.
   2. cikk
   Ezt a határozatot közzé kell tenni az Európai Unió Hivatalos Lapjában.

      Kelt Strasbourgban, 2009. május 6-án.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         J. KOHOUT

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2007/542/EK: A Tanács határozata ( 2007. július 16. ) a Régiók Bizottsága négy ciprusi tagjának és négy ciprusi póttagjának kinevezéséről

text:
               1.8.2007

               HU

               Az Európai Unió Hivatalos Lapja

               L 200/46

      A TANÁCS HATÁROZATA

   (2007. július 16.)
   a Régiók Bizottsága négy ciprusi tagjának és négy ciprusi póttagjának kinevezéséről
   (2007/542/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a ciprusi kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK (1) határozatot.

               (2)

               Michael ZAMPELAS, Fidias SARIKAS, Georgios IACOVOU és Spyros ELENODOROU tagok megbízatásának lejártát követően a Régiók Bizottsága négy tagjának helye betöltetlen maradt, Barbara PERICLEOUS, Christakis VIOLARIS, Dimitris MICHAEL és Nicos KALLIS póttagok megbízatásának lejártát követően a Régiók Bizottsága négy póttagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A Tanács a Régiók Bizottságába a hivatali idő hátralévő részére, azaz 2010. január 25-ig a következő személyeket nevezi ki:

               a)

               tagként:

                           —

                           Michael ZAMPELAS helyére Savvas ILIOFOTOU-t, Strovolos polgármesterét,

                           —

                           Fidias SARIKAS helyére Eleni LOUCAIDOU-t, Nicosia helyi tanácsosát,

                           —

                           Georgios IACOVOU helyére Savvas SAVVA-t, Alassa közösségi tanácsának elnökét,

                           —

                           Spyros ELENODOROU helyére Michalis EVTHYMIOU-t, Koili közösségi tanácsának elnökét;

               b)

               póttagként:

                           —

                           Barbara PERICLEOUS helyére Andreas MOISEOS-t, Larnaca polgármesterét,

                           —

                           Christakis VIOLARIS helyére Costas HADJIKAKOU-t, Famagusta helyi tanácsosát,

                           —

                           Dimitris MICHAEL helyére Ioannis LAZARIDES-t, Psimolofou közösségi tanácsának elnökét,

                           —

                           Nikos KALLIS helyére Aris CONSTANTINOU-t, Astromeritis közösségi tanácsának elnökét.

         2. cikk
   Ez a határozat elfogadásának napján lép hatályba.

      Kelt Brüsszelben, 2007. július 16-án.

            a Tanács részéről

            az elnök

         J. SILVA

      (1)  HL L 56., 2006.2.25., 75. o.


title: Az Európai Parlament határozata (2009. április 23.) az Európai Unió Alapjogi Ügynöksége 2007-es pénzügyi évre szóló költségvetésének végrehajtására vonatkozó mentesítésről

text:
               26.9.2009

               HU

               Az Európai Unió Hivatalos Lapja

               L 255/198

         AZ EURÓPAI PARLAMENT HATÁROZATA
   (2009. április 23.)
   az Európai Unió Alapjogi Ügynöksége 2007-es pénzügyi évre szóló költségvetésének végrehajtására vonatkozó mentesítésről
   (2009/681/EK)
   AZ EURÓPAI PARLAMENT,

               —

               tekintettel az Európai Unió Alapjogi Ügynökségének a 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Unió Alapjogi Ügynöksége 2007-es pénzügyi évre vonatkozó végső elszámolásáról szóló jelentésére, az Ügynökség válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Unió Alapjogi Ügynökségének létrehozásáról szóló, 2007. február 15-i 168/2007/EK tanácsi rendeletre (4) és különösen annak 21. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0176/2009),

               1.

               mentesítést ad az Európai Unió Alapjogi Ügynökségének igazgatója számára az Ügynökség 2007-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Unió Alapjogi Ügynöksége igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 1. o.

      (2)  HL C 311., 2008.12.5., 7. o.

      (3)  HL L 248., 2002.9.16., 1. o.

      (4)  HL L 53., 2007.2.22., 1. o.

      (5)  HL L 357., 2002.12.31., 72. o.

   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Unió Alapjogi Ügynöksége 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Unió Alapjogi Ügynökségének a 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Unió Alapjogi Ügynöksége 2007-es pénzügyi évre vonatkozó végső elszámolásáról szóló jelentésére, az Ügynökség válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6 0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Unió Alapjogi Ügynökségének létrehozásáról szóló, 2007. február 15-i 168/2007/EK tanácsi rendeletre (4) és különösen annak 21. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0176/2009),

               A.

               mivel a Számvevőszék kijelentette, hogy kellő mértékben megbizonyosodott a 2007-es pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek;

               B.

               mivel a Parlament 2008. április 22-én mentesítést adott az Európai Unió Alapjogi Ügynöksége igazgatója számára az Ügynökség 2006-os pénzügyi évre szóló általános költségvetésének végrehajtására vonatkozóan (6);

               1.

               megállapítja, hogy a 168/2007/EK rendelet a Rasszizmus és Idegengyűlölet Európai Megfigyelőközpontjának jogutódjaként létrehozta az Európai Unió Alapjogi Ügynökségét, és mandátumát 2007. március 1-jei hatállyal kiterjesztette;

               2.

               emlékeztet arra, hogy a Parlament 2009. január 14-i állásfoglalásában (7) foglalt kérésnek megfelelően az Ügynökségnek szinergiára kell törekednie, és el kell kerülnie az emberi jogok területén működő egyéb intézményekkel, különösen az Európa Tanáccsal való átfedéseket;

               3.

               sajnálja, hogy a 168/2007/EK rendelet 21. cikkének (10) bekezdésében az n + 2 év április 30-áját állapították meg a Parlament mentesítési határozatának határidejeként, és azt nem hozták összhangba a módosított költségvetési keretrendeletben (2343/2002/EK, Euratom) (8) foglalt új határidővel: az n + 2 év május 15-éjével;

               4.

               megállapítja az Ügynökség 2007. évi költségvetési és pénzgazdálkodási jelentése alapján, hogy az Ügynökség 2007 augusztusában kezdte alkalmazni az eredményszemléletű számviteli rendszert (ABAC);

               5.

               üdvözli a Számvevőszék észrevételeit, hogy a Rasszizmus és Idegengyűlölet Európai Megfigyelőközpontjából (EUMC) az Ügynökséggé átalakulás és a költségvetés jelentős növekedése (14 200 000 EUR az EUMC részére egy évvel korábban előirányzott 9 300 000 euróhoz képest) ellenére, 2007-ben szinte az összes előirányzatot (13 900 000 EUR) lekötötték;

               6.

               tudomásul veszi, hogy az OLAF vizsgálatot indított az Ügynökséggel kapcsolatban; felszólítja az Ügynökséget és különösen az igazgatót, hogy teljes mértékben működjön együtt az OLAF-fal; kéri az OLAF-ot, az Ügynökséget és a Bizottságot, hogy lehetőleg mielőbb tájékoztassák a mentesítési hatóságot a vizsgálat eredményeiről és a lehetséges nyomon követési intézkedésekről;

         Hiányosságok a költségvetési végrehajtásban az EUMC-ből az Alapjogi Ügynökséggé alakulás miatt

               7.

               tudomásul veszi a Számvevőszék megállapítását, hogy 7 500 000 EUR-t át kellett vinni a következő évre az Ügynökség megbízatásának kiterjesztése miatt 2007-ben, ami késedelmet okozott az új munkaprogram elfogadásában, az új igazgató kinevezésében és az Ügynökség tevékenységeinek végrehajtásában;

               8.

               ösztönzi az Ügynökséget, hogy a Számvevőszéknek adott válaszaiban ígért módon hozza be a késedelmet, és minimalizálja az átvitt előirányzatok törlését, és számoljon be az elért haladásról a költségvetési és pénzügyi gazdálkodásról szóló 2008-as jelentésében;

               9.

               megjegyzi, hogy a Számvevőszék azt is megállapította, hogy az Ügynökség költségvetésének módosításával és különféle transzferek révén 798 000 EUR-val csökkentette a személyzeti kiadásokra vonatkozó költségvetési tételeket, elkerülve ezáltal a személyzeti kiadásokkal kapcsolatos, fel nem használt előirányzatok törlését;

               10.

               tudomásul veszi az Ügynökség válaszát, hogy a költségvetési módosítások és a transzferek szorosan kapcsolódtak az átalakuláshoz, és ezért kivételesek voltak;

         Hiányosságok a közbeszerzési eljárásokban

               11.

               tudomásul veszi a Számvevőszék megállapítását az egyik közbeszerzési eljárással kapcsolatban, hogy a közzétett értékelési módszer közvetetten csökkentette az árkritérium relatív jelentőségét, ami eltántoríthatott néhány potenciális pályázót, és nem állt összhangban az eredményes és hatékony pénzgazdálkodás elvével;

               12.

               elfogadja az Ügynökség válaszát, hogy bár a használt módszer megfelelt a költségvetési rendeletnek, a jövőben a Bizottság javaslata szerinti új értékelési módszert vezet be a legjobb ár-érték arány biztosítása érdekében;

         A korábbi mentesítések nyomon követése

               13.

               emlékeztet arra, hogy a 2004-es pénzügyi évre vonatkozóan a Számvevőszék fenntartásokat tartalmazó megbízhatósági nyilatkozatot adott az EUMC-nek a közbeszerzési eljárások hiányosságai miatt, és hogy a Számvevőszék a 2005-ös és 2006-os pénzügyi évre vonatkozóan is tett kritikai észrevételeket a közbeszerzési eljárásokkal kapcsolatban;

               14.

               kéri ezért az Ügynökséget, hogy fordítson különös figyelmet a közbeszerzési eljárásainak jogszerűségére;

               15.

               a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (9).

      (1)  HL C 278., 2008.10.31., 1. o.

      (2)  HL C 311., 2008.12.5., 7. o.

      (3)  HL L 248., 2002.9.16., 1. o.

      (4)  HL L 53., 2007.2.22., 1. o.

      (5)  HL L 357., 2002.12.31., 72. o.

      (6)  HL L 88., 2009.3.31., 142. o.

      (7)  Elfogadott szövegek, P6_TA(2009)0019.

      (8)  A 652/2008/EK, Euratom rendelettel (HL L 181., 2008.7.10., 23. o.) módosított rendelet.

      (9)  Lásd e Hivatalos Lap 206. oldalát.


title: A Bizottság határozata ( 2013. január 14. ) az Európai Pénzügyi Beszámolási Tanácsadó Csoport felügyelőbizottsága három közszolgálati hátterű tagjának kinevezéséről

text:
               9.2.2013

               HU

               Az Európai Unió Hivatalos Lapja

               C 37/28

         A BIZOTTSÁG HATÁROZATA
   (2013. január 14.)
   az Európai Pénzügyi Beszámolási Tanácsadó Csoport felügyelőbizottsága három közszolgálati hátterű tagjának kinevezéséről
   2013/C 37/06
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A nemzetközi számviteli standardok alkalmazásáról szóló 2002. július 19-i 1606/2002/EK európai parlamenti és tanácsi rendelettel (1) összhangban a Bizottságot egy számviteli technikai bizottság segíti és nyújt részére szakvéleményt a nemzetközi számviteli standardok értékeléséhez. A számviteli technikai bizottság szerepét az Európai Pénzügyi Beszámolási Tanácsadó Csoport (EFRAG) tölti be.

               (2)

               Az EFRAG-ot 2001-ben alapították a kibocsátókat, a befektetőket és a pénzügyi beszámolási folyamatban érintett számviteli szakmát képviselő európai szervezetek.

               (3)

               Az EFRAG felügyelőbizottságának négy közszolgálati hátterű tagja is van, akiket kifejezetten a nemzeti vagy európai szintű közszolgálati tapasztalatuk alapján választanak ki. Az EFRAG 2009. június 11-től hatályos alapszabálya 1. függelékének 3.2. szakaszával összhangban a Bizottság jelöli az említett közszolgálati hátterű tagokat. Az EFRAG felügyelőbizottsági tagjait az EFRAG közgyűlése nevezi ki.

               (4)

               2010. február 26-i közleményében a Bizottság felhatalmazta a Bizottság belső piacért és szolgáltatásokért felelős tagját, hogy az 1606/2002/EK végrehajtási rendelet (2) keretében a Bizottság nevében és felelősségére fogadjon el az Európai Pénzügyi Beszámolási Tanácsadó Csoport (EFRAG) felügyelőbizottsága közszolgálati hátterű tagjainak egy teljes mandátumra történő kinevezésére irányuló intézkedéseket.

               (5)

               Nyilvános pályázati felhívást (3) követően a Bizottság kiválasztotta az EFRAG felügyelőbizottságának közszolgálati hátterű tagjaként jelölendő három jelentkezőt.

         A KÖVETKEZŐKÉPPEN HATÁROZOTT:
   Egyetlen cikk
   A Bizottság a következő három személyt jelöli az Európai Pénzügyi Beszámolási Tanácsadó Csoport felügyelőbizottságának közszolgálati hátterű tagjaként történő kinevezésre:

               Carlo BIANCHERI

               Adriana DUȚESCU

               Carlos SORIA SENDRA

      Kelt Brüsszelben, 2013. január 14-én.

            a Bizottság részéről

         Michel BARNIER

            a Bizottság tagja

      (1)  HL L 243., 2002.9.11., 1. o.

      (2)  SEC(2010) 229; PV(2010)1907 végleges, 2010. március 3., 14.5. pont.

      (3)  HL C 93., 2012.3.30., 32. o.


title: A Tanács határozata (2003. december 8.) Kanadának az Amerikai Egyesült Államok, Japán, az Orosz Föderáció, és az egy félként fellépő Európai Atomenergia-közösség és Európai Gazdasági Közösség közötti, a Nemzetközi Tudományos és Technológiai Központ létrehozásáról szóló megállapodáshoz történő csatlakozásáról

text:
11/48. kötet         HU                               Az Európai Unió Hivatalos Lapja                                                 121
32003D0877
L 327/33                                         AZ EURÓPAI UNIÓ HIVATALOS LAPJA                                               2003.12.16.
                                                       A TANÁCS HATÁROZATA
                                                           (2003. december 8.)
              Kanadának az Amerikai Egyesült Államok, Japán, az Orosz Föderáció, és az egy félként fellépő Európai
              Atomenergia-közösség és Európai Gazdasági Közösség közötti, a Nemzetközi Tudományos és
                       Technológiai Központ létrehozásáról szóló megállapodáshoz történő csatlakozásáról
                                                         (2003/877/EK, Euratom)
AZ EURÓPAI UNIÓ TANÁCSA,                                                (3)    A Közösségeket a központ igazgatótanácsában a Tanács
                                                                               elnöksége és a Bizottság képviseli. A Közösségeknek a
tekintettel az Európai Közösséget létrehozó szerződésre,                       megállapodás XIII. cikkével összefüggő kérdésekkel kap-
tekintettel az Európai Atomenergia-közösséget létrehozó szerző-                csolatos álláspontját a Tanács határozza meg és azt rend-
désre,                                                                         szerint az elnökség ismerteti,
tekintettel az Amerikai Egyesült Államok, Japán, az Orosz Föde-
ráció, és az egy félként fellépő Európai Atomenergia-közösség és        A KÖVETKEZŐKÉPPEN HATÁROZOTT:
Európai Gazdasági Közösség között a Nemzetközi Tudományos
és Technológiai Központ létrehozásáról szóló megállapodásnak
az Európai Gazdasági Közösség nevében történő megkötéséről                                            1. cikk
szóló, 1992. december 21-i 3955/92/EGK tanácsi rendeletre (1),
és különösen annak 3. cikke (1), (3) és (4) bekezdésére,                Kanadának az Amerikai Egyesült Államok, Japán, az Orosz
                                                                        Föderáció,     és     az    egy      félként    fellépő    Európai
tekintettel a Bizottság közleményére,                                   Atomenergia-közösség és Európai Gazdasági Közösség közötti, a
                                                                        Nemzetközi       Tudományos        és     Technológiai    Központ
mivel:                                                                  létrehozásáról szóló megállapodáshoz történő csatlakozását a
                                                                        Tanács a Közösségek nevében jóváhagyja.
(1)     Az egy félként fellépő Európai Atomenergia-közösség és
        Európai Gazdasági Közösség (a továbbiakban: a Közös-
        ségek) 1992. december 21-én megkötötte a köztük, vala-                                        2. cikk
        mint az Amerikai Egyesült Államok, Japán és az Orosz            A központ igazgatótanácsában a Tanács elnöksége ismerteti a
        Föderáció között a Nemzetközi Tudományos és Technoló-           Közösségek jóváhagyását Kanadának a megállapodáshoz történő
        giai Központ létrehozásáról szóló megállapodást (a továb-       csatlakozásához.
        biakban: a megállapodás).
(2)     2003. március 28-án Kanada arról értesítette a Nemzetközi       Kelt Brüsszelben, 2003. december 8-án.
        Tudományos és Technológiai Központ igazgatótanácsát (a
        továbbiakban: a központ igazgatótanácsa), hogy szándéká-                                          a Tanács részéről
        ban áll a megállapodás részes felévé válni. A megállapodás
                                                                                az elnök
        XIII. cikkével összhangban e csatlakozás jóváhagyása a
        központ igazgatótanácsának feladata.                                                                 F. FRATTINI
(1) HL L 409., 1992.12.31., 1. o.


title: 2012/58/EU: A Tanács határozata ( 2012. január 23. ) a DNS-adatok tekintetében a Cseh Köztársasággal való automatizált adatcsere megindításáról

text:
               2.2.2012

               HU

               Az Európai Unió Hivatalos Lapja

               L 30/15

         A TANÁCS HATÁROZATA
   (2012. január 23.)
   a DNS-adatok tekintetében a Cseh Köztársasággal való automatizált adatcsere megindításáról
   (2012/58/EU)
   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 2. cikke (3) bekezdésére és 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, átmeneti rendelkezéseket tartalmazó jegyzőkönyv alapján az uniós intézmények, szervek, hivatalok és ügynökségek által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, nem érvénytelenítik, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke úgy rendelkezik, hogy a Tanács a 2008/615/IB határozat 25. cikkének (2) bekezdésében említettek szerinti határozatokat egy kérdőíven alapuló értékelő jelentés alapján hozza meg. A 2008/615/IB határozat 2. fejezetének megfelelően végzett automatizált adatcsere tekintetében az értékelő jelentés ezenkívül értékelő látogatáson és kísérleti adatcserén alapul.

               (4)

               A Cseh Köztársaság a 2008/615/IB határozat 36. cikkének (2) bekezdésével összhangban tájékoztatta a Tanács Főtitkárságát a határozat 2–6. cikkének hatálya alá tartozó nemzeti DNS-elemzési állományokról, valamint az automatizált keresésnek a határozat 3. cikkének (1) bekezdésében említett feltételeiről.

               (5)

               A 2008/616/IB tanácsi határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy az adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (6)

               A Cseh Köztársaság kitöltötte az adatvédelemre vonatkozó kérdőívet és a DNS-adatok cseréjére vonatkozó kérdőívet.

               (7)

               A Cseh Köztársaság Szlovákia részvételével sikeres kísérleti adatcserét hajtott végre.

               (8)

               A Cseh Köztársaságban értékelő látogatásra került sor, és erről a szlovák értékelő csoport értékelő jelentést készített, amelyet elküldött az érintett tanácsi munkacsoportnak.

               (9)

               A kérdőív, az értékelő látogatás és a DNS-adatok tekintetében a kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A DNS-adatok automatizált keresése és összehasonlítása tekintetében a Cseh Köztársaság maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 3. és 4. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. január 23-án.

            a Tanács részéről

            az elnök

         M. GJERSKOV

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.